Transparència habilita un apartat en la pàgina web municipal on recull tota la informació sobre les mesures adoptades per part de l'Ajuntament a causa de la COVID-19
25 de maig 2020

![Imagen 1](/media/sjunck2n/12maq_medidas-transparencia.jpg)![Imagen 2](/media/c5khw4pi/c_jose-manuel-tarazona-compromis.jpg)

  

La regidoria de Transparència de l'Ajuntament de Sagunt ha habilitat una nova pàgina en la web municipal en la qual s'agrupen totes les mesures adoptades per part de l'Ajuntament a conseqüència de l'estat d'alarma provocat per la crisi de la COVID-19. Esta informació pot trobar-se en la web municipal, a través de la secció ‘Administració’ i en l'apartat ‘COVID-19’, o bé clicant en el següent enllaç: [http://www.aytosagunto.es/es-es/ayuntamiento/administracion/covid19/paginas/medidas-ayuntamiento-covid.aspx](/es-es/ayuntamiento/administracion/covid19/paginas/medidas-ayuntamiento-covid.aspx). 

  

Segons indiquen des de la delegació, esta iniciativa naix arran d'una carta rebuda des de la Conselleria de Participació, Transparència, Cooperació i Qualitat Democràtica que, en col·laboració amb la Federació Valenciana de Municipis i Províncies, instaven els municipis valencians, en la línia de la col·laboració entre administracions, a fer-los arribar les mesures adoptades durant este període amb la finalitat d'agrupar-les des de la FVMP i publicitar-les en l'espai web habilitat en el Portal de Transparència per a la crisi de la COVID-19 per la Conselleria i la Generalitat Valenciana ([http://www.gvaoberta.gva.es/va/covid-19](http://www.gvaoberta.gva.es/va/covid-19)). 

  

En este sentit l'Ajuntament, en un exercici de transparència de l'activitat pública, ha decidit posar a la disposició de la ciutadania tota la informació disponible sobre les mesures preses fins ara per a garantir el benestar de la ciutadania amb la finalitat de garantir el coneixement públic de les decisions i procediments presos per l'Administració durant la situació de crisi pel coronavirus SARS-CoV-2.

  

El regidor de Transparència, José Manuel Tarazona, assegura que «**volem acostar a la ciutadania la informació sobre totes aquelles mesures, serveis i iniciatives que des del nostre ajuntament hem estat adoptant durant l'estat d'alarma per a lluitar contra les conseqüències de la COVID 19. Pensem que ara més que mai la transparència i la proximitat als nostres veïns i veïnes és molt important**». Tarazona ha agraït al funcionariat de l'Ajuntament el seu treball, especialment al departament de Transparència per la seua labor en este cas i per contribuir a l'exercici de transparència pública.

  

Quant al contingut de la pàgina web, la informació s'estructura agrupant les diverses mesures que l'Ajuntament ha impulsat amb la finalitat de pal·liar la crisi provocada per esta pandèmia, així com el text que acompanya a cadascun dels acords adoptats i les iniciatives, activitats i servicis, principalment en línia, que cada departament ha promogut durant l'estat d'alarma.

  

L'objectiu de crear este apartat en la web municipal és, d'una banda, rendir comptes a la ciutadania de manera detallada sobre les decisions preses durant este període per part de l'Ajuntament de Sagunt i, d'altra banda, facilitar l'accés a la informació i a aquells servicis sorgits que puguen ser d'interés per a la població de la ciutat. La pàgina incrementarà el seu contingut i es mantindrà actualitzada a mesura que vagen implantant-se les noves mesures que es pretenen dur a terme en les pròximes dates.

  

Esta acció s'unix a altres iniciatives posades en marxa recentment en la línia de facilitar l'accés a la informació, així com altres servicis posats a la disposició de la ciutadania a través del seu portal web, com és el cas de l'Assistent Virtual Karina.

  

La regidoria de Transparència anima la ciutadania a visitar la secció web de Transparència, on podran trobar més informació sobre l'activitat pública de l'Ajuntament de Sagunt en els seus dos vessants: la publicitat activa i el dret d'accés a la informació pública.

  

![](/es-va/Actualidad/PublishingImages/2020/73c_medidas transparencia val.jpg)  
  
  
  
​​​

*   [](http://www.facebook.com/sharer.php?u=https://aytosagunto.es/va/actualitat/transparencia-habilita-un-apartat-en-la-pagina-web-municipal-on-recull-tota-la-informacio-sobre-les-mesures-adoptades-per-part-de-l-ajuntament-a-causa-de-la-covid-19/ "Facebook")
*   [](http://twitter.com/share?url=https://aytosagunto.es/va/actualitat/transparencia-habilita-un-apartat-en-la-pagina-web-municipal-on-recull-tota-la-informacio-sobre-les-mesures-adoptades-per-part-de-l-ajuntament-a-causa-de-la-covid-19/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/transparencia-habilita-un-apartat-en-la-pagina-web-municipal-on-recull-tota-la-informacio-sobre-les-mesures-adoptades-per-part-de-l-ajuntament-a-causa-de-la-covid-19/ "Linked In")
*   [](mailto:?body=https://aytosagunto.es/va/actualitat/transparencia-habilita-un-apartat-en-la-pagina-web-municipal-on-recull-tota-la-informacio-sobre-les-mesures-adoptades-per-part-de-l-ajuntament-a-causa-de-la-covid-19/)